paragraph_text: 25. lipnja 1483. godine Parlament je proglasio mladog Eduarda i njegovog mlađeg brata Rikarda, grofa od Shrewsburyja (ostala djeca bila su ženskog spola), nelegitimnim nasljednicima krune, jer je njihov stric Rikard dokazao da je njegov pokojni brat Eduard IV., prije nego što se oženio s Elizabeth Woodville već bio oženjen s Lady Eleanor Butler, pa je stoga brak s Elizabeth bio nevaljan i djeca rođena u tom braku nezakonita. Kako su druga Rikardova braća umrla prije pokojnog Eduarda IV. Rikard je, slijedom spomenutih događanja, bio jedini zakoniti nasljednik krune.